हड़ताल से अलग रहेगा संघ : सुमन
बोकारो इस्पात जनता मजदूर संघ की बैठक महामंत्री सुमन सिंह की अध्यक्षता में हुई। इसमें बीएसएल में प्रस्तावित 30 31 दिसंबर की हड़ताल से अलग रहने का निर्णय लिया गया। सिंह ने कहा कि आर्थिक मंदी के कारण सेल की स्थिति अच्छी नहीं है। जिसके कारण मजदूरों को बोनस नहीं मिला है। हड़ताल होने से सेल की स्थिति और बिगड़ेगी। उन्होंने कहा कि बोनस मजदूरों का हक है, लेकिन हड़ताल ब्रह्मास्त्र है, जिसका प्रयोग अंतिम समय में ही किया जाना चाहिए। बैठक में रामाधार राम, एसआर सिंह, नरेश कुमार, देवेंद्र कुमार, हरि प्रसाद महतो, खलील अंसारी, बासुदेव महतो, पुरुषोत्तम नागी आदि उपस्थित थे।
hin_Deva hin_Deva